Som ventet blev det til en sejr for den socialdemokratiske Ulla Astman ved regionsrådsvalget.

De borgerlige havde håbet at kunne ryste træet en smule ved regionsrådsvalget, men den siddende formand, Ulla Astman og S var for stærke. Dermed kan de konservatives kandidat til formandsposten, Per Larsen, bare se til med partiets fire mandater, mens Socialdemokratiet gik to mandater frem til 18. Venstre må tage til takke med et mandat mindre og har fremover 11 mandater i regionsrådet. Der er dermed ikke noget, der kan rykke ved Astmans position som regionens formand.